

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2024 година***

***С к о п ј е***

***ЗАПИСНИК***

***од Сто педесет и шестата******седница на Управниот одбор на***

***Фондот за здравствено осигурување на Република Северна Македонија,***

*одржана на 4 март 2024 година со почеток во 13.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Фросина Арнаудова Дежуловиќ– заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член;*
* *м-р Ангелина Бачановиќ, претставник на осигурениците   – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот на Управниот одбор Дејан Николовски. Најпрвин утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од Сто педесет и првата седница на Управниот одбор одржана на 27 ноември 2023 година*
* *Усвојување на записникот од Сто педесет и втората седница на Управниот одбор одржана на 18 декември 2023 година*
* *Усвојување на записникот од Сто педесет и третата седница на Управниот одбор одржана на 29 декември 2023 година*
* *Усвојување на записникот од Сто педесет и четвртата седница на Управниот одбор одржана на 5, 9, 24, 29 и 30 јануари и на 7 февруари 2024 година*
1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;*
2. *Предлог за донесување Правилник за изменување и дополнување на Правилникот за критериумите за склучување договори и за начинот на плаќање на здравствените услуги на здравствените установи кои вршат болничка здравствена заштита;*
3. *Предлог за донесување Правилник за изменување и дополнување на Правилникот за содржината и начинот на остварување на правата и обврските од задолжителното здравствено осигурување;*
4. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2024 година;*
5. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година;*
6. *Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за**обезбедени услуги од областа на лабораториските испитувања во специјалистичко–консултативната здравствена заштита за 2024 година;*
7. *Разно.*

*По изложувањето на предлог дневниот ред, претседателот праша дали има и други предлози за дневниот ред на денешната седница.*

*Директорката Филиповска Грашкоска наведе дека се подготвени уште пет предлози за изменување на надоместоците на приватните здравствени установи кои се слични на предлозите од точките 4, 5 и 6, односно се однесуваат на утврдување на договорни надоместоци на здравствени установи на кои им било издадено решение за работа во мрежата на здравствени установи или на измени на надоместоците поради промени во тимовите со кои работат. Доколку Управниот одбор прифати, предлагаме да се разгледаат на денешната седница во рамките на соодветните точки од дневниот ред.*

*Предлогот беше едногласно прифатен,* *по што за седницата едногласно се усвои следниот*

***Д Н Е В Е Н Р Е Д***

* *Усвојување на записникот од Сто педесет и првата седница на Управниот одбор одржана на 27 ноември 2023 година*
* *Усвојување на записникот од Сто педесет и втората седница на Управниот одбор одржана на 18 декември 2023 година*
* *Усвојување на записникот од Сто педесет и третата седница на Управниот одбор одржана на 29 декември 2023 година*
* *Усвојување на записникот од Сто педесет и четвртата седница на Управниот одбор одржана на 5, 9, 24, 29 и 30 јануари и на 7 февруари 2024 година*
1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;*
2. *Предлог за донесување Правилник за изменување и дополнување на Правилникот за критериумите за склучување договори и за начинот на плаќање на здравствените услуги на здравствените установи кои вршат болничка здравствена заштита;*
3. *Предлог за донесување Правилник за изменување и дополнување на Правилникот за содржината и начинот на остварување на правата и обврските од задолжителното здравствено осигурување;*
4. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2024 година;*
5. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година;*
6. *Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за**обезбедени услуги од областа на лабораториските испитувања во специјалистичко–консултативната здравствена заштита за 2024 година;*
7. *Разно.*

*Потоа се поделија дополнителните материјали и се пристапи кон разгледување на точките на дневниот ред.*

* *Усвојување на записникот од Сто педесет и првата седница на Управниот одбор одржана на 27 ноември 2023 година*
* *Усвојување на записникот од Сто педесет и втората седница на Управниот одбор одржана на 18 декември 2023 година*
* *Усвојување на записникот од Сто педесет и третата седница на Управниот одбор одржана на 29 декември 2023 година*
* *Усвојување на записникот од Сто педесет и четвртата седница на Управниот одбор одржана на 5, 9, 24, 29 и 30 јануари и на 7 февруари 2024 година*

*Тања Дејаноска побара записникот од Сто педесет и првата седница под точката 10 на страна 12 да се дополни со нејзиното укажување кое недостига, односно да се наведе дека „Тања Дејаноска укажа дека би било добро Фондот да ги повика двете кардихируршки болници за непосредно со нив да се увиди какви се нивните потреби и можности за извршување на здравствени услуги од детската кардиохирургија.“ Понатаму, во записникот од Сто педесет и третата седница, кај точката 9 нејзиниот исказ на страна 10 каде прашува за висината на надоместокот на Клиничката болница Штип, да се дополни со зборовите „за што има сознание по пријави од ИТ компании.“ И на крајот, во записникот од Сто педесет и четвртата седница, од нејзиниот исказ забележан на шестата страница да се избрише делот „а зголемувањето од 11,5% да се одложи за 2025 година.“*

*По внесувањето на забелешките на Тања Дејаноска, Управниот одбор ги усвои записниците од Сто педесет и првата, Сто педесет и втората, Сто педесет и третата и Сто педесет и четвртата седница на Управниот одбор.*

*За усвојување на записниците од Сто педесет и првата, Сто педесет и втората и Сто педесет и третата седница гласаа Дејан Николовски, Љубиша Каранфиловски, Димитар Димитриевски, Тања Дејаноска и Маја Ковачева, а Фросина Арнаудова Дежуловиќ и Ангелина Бачановиќ, со оглед дека не учестувале во работата на тие седници, се воздржаа од гласање.*

*За усвојување на записникот од Сто педесет и четвртата седница гласаа Дејан Николовски, Љубиша Каранфиловски, Димитар Димитриевски, Тања Дејаноска, Маја Ковачева и Ангелина Бачановиќ, која учествуваше во работата на продолжението на таа седница одржано на 7 февруари 2024 година. Фросина Арнаудова Дежуловиќ, со оглед дека не учестувала во работата на таа седница, се воздржа од гласање.*

*По усвојувањето на записниците, Управниот одбор донесе и*

***Заклучок:*** *Да се набави опрема за аудиоснимање на седниците на Управниот одбор – диктафон, по можност со софтвер за претворање на звучниот запис во текст.*

*Во врска со овој заклучок, директорката Филиповска Грашкоска наведе дека ќе се провери дали од расположливите средства може да се изврши набавката, а доколку биде потребна измена на Планот за јавни набавки на Фондот, набавката би се извршила по завршување на изборниот период во кој не се дозволени негови измени.*

# ТОЧКА 1- Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година

*Предлогот од точката 1 на дневниот ред се состоеше од три одделни работни материјали.*

*Директорката Филиповска Грашкоска одделно ги објасни трите материјали. За првиот материјал наведе дека се однесува на корекција на техничка грешка во надоместокот на Здравствениот дом Штип кој беше утврден на седницата одржана на 29 јануари. Имено, во одлуката од таа седница надоместокот на Здравствениот дом Штип е утврден на 75.521.000 а требаше да биде 72.521.000 денари.*

*Управниот одбор го прифати предлогот и едногласно донесе*

***Одлука***

***за исправка на Одлуката за утврдување на вкупниот договорен надоместок на јавните здравствени установи за 2024 година***

*со која се изврши исправката кај договорниот надоместок на Здравствениот дом Штип.*

*Потоа директорката Филиповска Грашкоска го објасни и вториот работен материјал за точката 1. Наведе дека врз основа на заклучок на Владата и дописот од Министерството за здравство, според кои третманот на пациентите со цистична фиброза останува да се спроведува на Клиниката за детски болести, подготвивме предлог за зголемување на надоместокот на таа клиника заради обезбедување на лекот Ivacaftor/Tezacaftor/Elexacaftor и Ivacaftor во периодот од 1 април до крајот на оваа година. Покрај тоа, по барање на клиниката обезбедуваме средства и за друг лек - Dinutiximab beta, кој е наменет за лекување на две деца со ризичен невробластом дијагностицирани во 2023 година и на еден со релапс кој треба да продолжи со терапијата. Со овој лек се постигнува излекување на болеста. Со обезбедените средства за наведените лекови, вкупниот договорен надоместок на клиниката ќе биде 1.198.796.100 денари.*

*За третиот работен материјал, директорката Филиповска Грашкоска наведе дека основите по кои се предлагаат измени на договорните надоместоци на дел од јавните здравствени установи се промени во бројот на работници ангажирани со договор за дело, и промени во однос на бројот на доктори по општа пракса кои извршуваат шестмесечна пробна работа согласно со Законот за здравствената заштита.*

*По објаснувањето, дискутираа членовите на Управниот одбор, притоа поставувајќи прашања за надоместоците на одделни здравствени установи. Во дискусијата зедоа учество Тања Дејановска, Ангелина Бачановиќ, Љубиша Каранфиловски, Маја Ковачева и Фросина Арнаудова Дежуловиќ.*

*Директорката Филиповска Грашкоска даде одговори и дополнителни објаснувања по прашањата.*

*Потоа, откако дискусијата се исцрпи, врз основа на вториот и третиот работен материјал за точката 1 на дневниот ред, Управниот одбор едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2024 година***

*со која се извршија измени на договорните надоместоци на триесет и седум јавни здравствени установи согласно со предлозите содржани во вториот и третиот работен материјал за точката 1 од дневниот ред.*

***ТОЧКА 2 -*** *Предлог за донесување Правилник за изменување и дополнување на Правилникот за критериумите за склучување договори и за начинот на плаќање на здравствените услуги на здравствените установи кои вршат болничка здравствена заштита*

*Директорката Филиповска Грашкоска го објасни предлогот наведувајќи дека овој правилник беше донесен на седницата одржана на 9 март 2023 година, но по иницијатива на министерот за правда, Уставниот суд го укина. Причината за укинувањето е што правилникот не бил објавен во Службен весник во рок од седум дена од донесувањето, кој рок е пропишан со Уставот за објавување на сите прописи. Уставниот суд претходно од истите причини укинал правилник донесен од министерот за правда, по што тој поднел иницијативи за укинување на повеќе прописи донесени од различни институции кои не биле објавени во рокот од седум дена по донесувањето. Помеѓу нив се и три општи акти на Фондот, од кои два се веќе укинати и нив ги предлагаме за повторно донесување денес со идентична содржина. Имено, Уставниот суд не нашол дека правилниците се незаконити во содржината, туку ги укинал од формална причина, зашто не биле објавени во рокот пропишан со Уставот. Притоа, фактот дека за да бидат објавени, општите акти донесени од Фондот најпрвин треба да добијат согласност од министерот за здравство, Уставниот суд не го зел предвид. Наведеново се однесува и на предлог-правилникот од точката 3, кој правилник за првпат беше донесен на седницата одржана на 15 ноември 2022 година.*

*По објаснувањето, Управниот одбор едногласно го донесе предложениот*

***Правилник***

***за изменување и дополнување на Правилникот за критериумите за склучување договори и за начинот на плаќање на здравствените услуги на здравствените установи кои вршат болничка здравствена заштита***

*со кој се уредуваат прашања за условниот надоместок на здравствените установи од болничката здравствена заштита, односно на барањето за утврдување, начинот на негово користење, критериумите за одобрување и следењето на реализацијата на средствата од условниот надоместок.*

# ТОЧКА 3 - Предлог за донесување Правилник за изменување и дополнување на Правилникот за содржината и начинот на остварување на правата и обврските од задолжителното здравствено осигурување

*Имајќи го во вид наведеното за точката 2, во рамките на точката 3 од дневниот ред Управниот одбор едногласно го донесе предложениот*

***Правилник***

***за изменување и дополнување на Правилникот за содржината и начинот на остварување на правата и обврските од задолжителното здравствено осигурување***

*со кој се уредуваат прашања за начинот на вршење избор на лекар со електронско креирање на изјавата за избор, како и за бројот на промени на избран лекар што осигуреникот може да ги изврши во текот на годината.*

***ТОЧКА 4 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2024 година*

*4.1 Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година (за здравствената установа „Ултра медика плус“ од Скопје)*

*4.2 Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година (за здравствената установа „Биотек Медикал“ од Скопје)*

*4.3 Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година (за здравствената установа „Лимине“ од Скопје)*

*4.4 Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година (за здравствената установа „Галмедикус – урологија“ од Неготино)*

*4.5 Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година „за здравствената установа „Протетика д-р Киранџиски“ од Скопје)*

*4.6 Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година (за здравствената установа „Биотек“ од Скопје)*

*Предлогот од точката 4 на дневниот ред се состоеше од шест одделни работни материјали во кои беа содржани предлози за утврдување на договорен надоместок за две здравствени установи („Ултра медика плус“ од Скопје и „Биотек Медикал“ од Скопје) и за бришење, односно изменување на договорните надоместоци на четири здравствени установи („Лимине“ од Скопје, „Галмедикус – урологија“ од Неготино, „Протетика д-р Киранџиски“ од Скопје и „Биотек“ од Скопје).*

*Објаснување на предлозите даде директорката Филиповска Грашкоска, објаснувајќи ги причините за секоја одделна измена, односно утврдување на договорен надоместок.*

*Потоа Ангелина Бачановиќ укажа дека во предлог – одлуките кои се однесуваат на здравствените установи „Лимине“ од Скопје и „Галмедикус – урологија“ од Неготино, како и во предлог – одлуката од точката 5 која се однесува на „Д-р Цане Дент“ од Скопје, „М2 Дентал“ од Охрид и „Д-р Елезовиќ и д-р Ѓорѓевски“ од Тетово, треба да се извршат измени во однос на нивното стапување во сила. Имено, измените во тимовите кај здравствените установи опфатени со тие одлуки настанале во 2023 година но службата која ги подготвува надоместоците за тоа добила информација подоцна, во текот на јануари оваа година. Поради тоа, наместо од 1 јануари 2024 година, важноста на одлуките треба да биде од денот на донесувањето.*

*Директорката Филиповска Грашкоска ги прифати укажувањата и побара стручната служба да ги изврши посочените измени во предлог одлуките.*

*Откако се извршија измените, Управниот одбор едногласно донесе шест одлуки, и тоа*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се утврди договорен надоместок за здравствената установа „Ултра медика плус“ од Скопје,*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се утврди договорен надоместок за здравствената установа „Биотек Медикал“ од Скопје,*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се избриша договорниот надоместок на здравствената установа „Лимине“ од Скопје,*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се избриша договорниот надоместок на здравствената установа „Галмедикус – урологија“ од Неготино,*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се избриша договорниот надоместок на здравствената установа „Протетика д-р Киранџиски“ од Скопје, и*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита по упат на избран лекар за 2024 година***

*со која се измени договорниот надоместок на здравствената установа „Биотек“ од Скопје.*

***ТОЧКА 5 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година*

*5.1 Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година (за здравствената установа „Орал арт 3“ од Велес)*

*5.2 Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година (за здравствената установа „Браво дент“ од Кавадарци)*

*5.3 Предлог за донесување Одлука за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година (за здравствените установи Д-р Цане Дент“ од Скопје, „М2 Дентал“ од Охрид и „Д-р Елезовиќ и д-р Ѓорѓевски“ од Тетово)*

*5.4 Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година (за здравствената установа „Д-р Златко Богучевски“ од Скопје)*

*Предлогот од точката 5 се состоеше од четири одделни работни материјали во кои беа содржани предлози за утврдување на договорен надоместок за три здравствени установи („Орал арт 3“ од Велес, „Браво дент“ од Кавадарци и „Д-р Златко Богучевски“ од Скопје) и за бришење, изменување односно корекција на техничка грешка на договорните надоместоци на три здравствени установи („Д-р Цане Дент“ од Скопје, „М2 Дентал“ од Охрид и „Д-р Елезовиќ и д-р Ѓорѓевски“ од Тетово). Во последнонаведениот предлог беше извршена измена согласно со укажувањето на Ангелина Бачановиќ при дискусијата за точката 4.*

*Директорката Филиповска Грашкоска поединечно ги објасни предлозите, по што Управниот одбор едногласно донесе*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година***

*со која се утврди договорен надоместок за здравствената установа „Орал арт 3“ од Велес,*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година***

*со која се утврди договорен надоместок за здравствената установа „Браво дент“ од Кавадарци,*

***Одлука***

***за изменување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година***

*со која се избриша договорниот надоместок на здравствената установа Д-р Цане Дент“ од Скопје, и се изменија договорните надоместоци на „М2 Дентал“ од Охрид и „Д-р Елезовиќ и д-р Ѓорѓевски“ од Тетово, и*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година***

*со која се утврди договорен надоместок за здравствената установа „Д-р Златко Богучевски“ од Скопје.*

***ТОЧКА 6 -*** *Предлог за донесување Одлука за дополнување на Одлуката за утврдување на висината на вкупниот договорен надоместок на здравствените установи за**обезбедени услуги од областа на лабораториските испитувања во специјалистичко–консултативната здравствена заштита за 2024 година*

*Во рамките на точката 6 Управниот одбор го разгледа предлогот за утврдување на договорен надоместок на здравствената установа „Генеа лабораторија“ од Скопје, која склучила договор со Фондот.*

*Откако директорката Филиповска Грашкоска го објасни предлогот, Управниот одбор едногласно ја донесе предложената*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат на избран лекар******за 2024 година***

*со која се утврди договорен надоместок за здравствената установа „Генеа лабораторија“ од Скопје.*

*Потоа се дискутираше за големиот број на измени и дополнувања на одлуките од точките 4, 5 и 6 на дневниот ред, од кои голем дел се однесуваат на здравствени установи со кои Фондот склучил нов договор и причините за тоа, како и дека ваквиот тренд го води Фондот во сѐ поголеми загуби.*

*Директорката Филиповска Грашкоска објасни дека постојано се издаваат решенија за влегување на нови здравствени установи во мрежата на здравствени установи а Фондот е обврзан со нив да склучува договори. Имајќи во вид дека тоа претставува сѐ поголем финансиски товар, Фондот укажувал на Министерството за здравство и на Владата на потребата од измени во прописите со кои би се ставила под контрола состојбата, но засега немаме сознанија дека нешто ќе се промени. Меѓу останатото, во изминатите месеци се издадени и решенија за влегување во мрежата на лаборатории кои извршуваат услуги кои до скоро ги вршеше исклучиво МАНУ.*

*Тања Дејаноска наведе оти веќе сме констатирале дека со новите технологии на лабораториските анализи, трошоците на лабораториите за голем број анализи се значително помали, па според тоа и надоместоците на лабораториите треба да бидат намалени.*

***ТОЧКА 7 -*** *Разно*

* *Во рамките на точката разно, Димитар Димитриевски наведе оти има сознанија дека наскоро ќе се отвори нова болница која ќе извршува услуги од областа на очната хирургија. Во врска со тоа, побара за Управниот одбор да се подготви преглед со бројот на операции на катаракта кои ги извршиле болниците во последните години. Укажа и дека приватните болници од областа на очната хирургија со кои Фондот има склучено договори, би требало да извршуваат повеќе операции на катаракта отколку други операции од областа на очната хирургија.*

*Директорката Филиповска Грашкоска објасни дека Клиниката за очни болести како и други болници од јавното здравство кои вршат очни операции, не ги извршуваат сите операции од таа област, додека операции на катаракта извршуваат. Поради тоа, од приватните болници не треба да се бара да извршуваат повеќе операции на катаракта, туку други услуги – операции, кои не се извршуваат во јавното здравство. Во однос на побараниот преглед на извршени операции на катаракта, наведе дека во најкус рок ќе биде подготвен и доставен на Управниот одбор.*

* *Понатаму, во рамките на точката разно, Тања Дејаноска**праша дали ќе се разгледуваат буџетите на приватните здравствени установи лаборатории, во насока на нивно усогласување, односно нивелирање.**Ова оттаму што веќе укажавме дека кај нив постои невоедначеност.*

*Директорката Филиповска Грашкоска наведе дека во следните месеци не се планира да се предложат измени на надоместоците во насока на нивелирање.*

* *Потоа, во врска со услугите на стоматолозите специјалисти, Тања Дејаноска**укажа дека е потребно да се види дали при утврдувањето на референтните цени на услугите се земаат во вид и трошоците за софтверот што го користат и во колкава мерка .*

*Со тоа, дневниот ред беше исцрпен и Управниот одбор во 14.30 часот заврши со работата на Сто педесет и шестата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***Дејан Николовски***